সমকামিতা
বাংলা সমকামিতা শব্দটির গঠন সংস্কৃত-সঞ্জাত। সংস্কৃত শব্দ ‘সম’-এর অন্যতম অর্থ সমান অথবা অনুরূপ এবং ‘কাম’ শব্দের অন্যতম অর্থ যৌন চাহিদা, রতিক্রিয়া তথা যৌন তৃপ্তি। অতঃপর এই দুই শব্দের সংযোগে উৎপন্ন সমকামিতা শব্দ দ্বারা অনুরূপ বা সমান বা একই লিঙ্গের মানুষের (বা প্রাণীর ক্ষেত্রে অন্য প্রাণীর) প্রতি যৌন আকর্ষণকে বোঝায়।
ডিএসএম নির্দেশিকায় সমকামিতা
ডিএসএম ২ তে সমকামিতাকে যৌন বিকৃতিরই একটি রুপ বলে ধরা হত; কিন্তু ডিএসএম ২ এর ৭ম পুনঃমুদ্রণে সমকামিতাকে ভিন্ন শ্রেণিবিন্যাসে স্থানান্তর করা হয়, নব শ্রেণিবিন্যাসে বলা হয় সমকামিতা যৌন অভিমুখিতার উপদ্রব (Sexual orientation disturbance)। ষাটের দশকে এলজিবিটি আন্দোলনকর্মীদের সক্রিয়তা বৃদ্ধি এই পরিবর্তনে ভূমিকা রাখে। বিশেষ করে ১৯৬৯ এ স্টোনওয়াল দাঙার মত ঘটনাসমুহ ১৯৭০ পর্যন্ত স্থায়ী হয়। যার প্রভাব নিম্নোক্ত ঘটনাসমূহের মধ্য দিয়ে দেখা যায়।